Izvor: Borna Filic/PIXSELL

Zagrebački vatrogasci za N1 potvrdili su da je u ponedjeljak navečer buknuo požar u pogonu C.I.O.S.-a na zagrebačkom Jankomiru. Iz tvrtke su se oglasili priopćenjem u kojem navode da sumnjaju da je požar podmetnut jer je "desetak minuta prije izbijanja požara primijećen paraglajder koji je kružio nad otpadom."

U krugu poduzeća C.I.O.S., tvrtke koja prikuplja i prerađuje industrijski otpad na zagrebačkom Jankomiru, u ponedjeljak oko 20,30 sati došlo je do požara smeća, gašenje je u tijeku, a nema ozlijeđenih, izvijestili su iz Policijske uprave zagrebačka (PUZ).

Na gašenje velikog požara u pogonu C.I.O.S.-a, u Ulici Josipa Lončara 15, poslano je trideset vatrogasnih vozila, potvrdili su Hini iz Javne vatrogasne postrojbe (JVP) Zagreb. Intervencija je u tijeku, a očekuje se da će gašenje trajati čitavu noć, rekli su iz JVP-a.

Bit će ovo duga noć za vatrogasce #n1infopic.twitter.com/hT3pjybYN9 — Marko Perožić (@mperozic) May 1, 2017

Uz vatrogasce, na terenu je policija te djelatnici gradskog ureda za upravljanje u hitnim situacijama.

Uzrok požara za sada nije poznat.

Dim koji se diže iznad pogona vidi se u zapadnom dijelu grada te na području Novog Zagreba. Veliki požar buknuo u C.I.O.S.-u Izvor: N1, ILSUTRACIJA Veliki požar buknuo u C.I.O.S.-u Izvor: N1 Veliki požar buknuo u C.I.O.S.-u Izvor: N1 Veliki požar buknuo u C.I.O.S.-u Izvor: Borna Filic/PIXSELL Veliki požar buknuo u C.I.O.S.-u Izvor: N1 Veliki požar buknuo u C.I.O.S.-u Izvor: Borna Filic/PIXSELL

C.I.O.S: Požar je podmetnut, primjećen je paraglajder koji je kružio nad otpadom

Vezano za požar, iz tvrtke C.I.O.S. su se oglasili priopćenjem koje prenosimo u cijelosti:



"Nema ozlijeđenih u požaru koji je danas malo iza 20 sati zahvatio otvoreno skladište CE-ZA-R-a Centra za reciklažu, članice C.I.O.S. grupe, u zagrebačkom naselju Jankomir, Josipa Lončara 15. Pročelnik Ureda za upravljanje u hitnim situacijama Grada Zagreba Pavle Kalinić, koji je na licu mjesta, izjavio je da je požar pod kontrolom, da je u intervenciji tridesetak vatrogasnih vozila, te da se procjenjuje da će požar biti ugašen za 15 do 20 sati.



Još nije poznat uzrok, ali je djelatnik zaštitarske službe centra za reciklažu dvorišta desetak minuta prije izbijanja požara primijetio paraglajdera koji je kružio nad otpadom, točno na mjestu izbijanja. Sukladno izjavi zaštitara, požar je izbio na samom vrhu hrpe otpada. Da je požar izbio na dohvatljivom mjestu, gašenje bi započela i zaštitarska služba centra za reciklažu, no dim je primijećen na nedostupnom vrhu, gdje nije uobičajeno da počnu požari izazvani samozapaljenjem otpada.



Gori otpadni namještaj i drugi drveni otpad i dio ograde otvorenog skladišta, a sva postrojenja i upravne zgrade su sigurni.



Javnost ćemo i dalje izvještavati o svim relevantnim činjenicama."

Ovaj pogon gorio je i u kolovozu 2015. godine.